钦定古今图书集成/理学汇编/文学典/第106卷 > 王圻
## 钦定古今图书集成/理学汇编/文学典/第106卷 > 王圻

按《明外史陆深传》：“圻字元翰，嘉靖四十四年进士。除
清江知县，调万安，擢御史。忤时相，出为福建按察佥
事，谪邛州判官，两知进贤、曹县，迁开州知州，历官陕
西布政参议。乞养归，筑室淞江之滨，种梅万树，目曰
梅花源，惟以著书为事。至年逾耄耋，犹篝灯帐中，丙
夜不辍。所撰《续文献通考》诸书行世。初，圻以奏议为”
赵贞吉所推，张居正与贞吉交恶，讽圻攻之，不应。高
拱为圻座主，时方修隙，徐阶又以为私其乡人，不助
己，不能无恚，遂摭拾之。